Mestis - Ketterän Jesse Juntheikille yhden ottelun pelikielto
maanantai, 08 lokakuu 2018 11:00
Ketterän Jesse Juntheikille on tuomittu yhden ottelun pelikielto.
Mestiksen kurinpitoryhmä on määrännyt Ketterän hyökkääjä Jesse Juntheikille yhden ottelun pelikiellon. Juntheikille tuomittiin 6.10.2018 pelatussa Ketterän ja Hermeksen välisessä ottelussa 5min + pelirangaistus pään tai niskan seudulle kohdistuvasta taklauksesta.
Saadun selvityksen perusteella on kiistatonta, että Juntheikki iskee vihellyksen jälkeen polvillaan olevaa vastustajaa suoraan pään alueelle. Näin kyseessä on sääntökirjan 124 kohdan tarkoittama isku pään tai niskan alueelle, ja siten rangaistava teko. Asian arvioinnissa on huomioitu se, että päähän kohdistunut isku on tehty tietoisesti. Teko on niin ikään kohdistunut vastustajaan, joka on tekohetkellä polvillaan, ja siten haavoittuvassa ja puolustuskyvyttömässä asennossa. Kurinpitoryhmä katsoo, että teko on ollut piittaamaton, vaarallinen ja ylipäätään lajiin kuulumaton. Teko on ollut siten sellainen, että siitä tulee määrätä ottelurangaistus.